钦定古今图书集成/明伦汇编/氏族典/第378卷 > 孔元用
## 钦定古今图书集成/明伦汇编/氏族典/第378卷 > 孔元用

按《阙里志》：“元用，字俊卿。初，贞祐二年，元措从宣宗还
汴，拟兄元用摄祀事。及宋克平山东，宝庆元年，权袭
封衍圣公、仙源令。二年，改济州通判，兼京东西路安
抚司主管机宜文字。元太师国王木华黎统诸道兵
至，承制封拜，权授袭封衍圣公，世袭曲阜令。乙酉年，
太师征益都，以元用偕行，世袭曲阜令。元措卒，无子”，
以侄之固庶子浈嗣爵。之固，元措母弟元纮子也。浈
坐罪夺爵，无子，故以元用权袭封焉。